George Stacey

George William Stacey (født 1. april 1887, død 1972) var en engelsk fotballspiller som spilte forsvar. Han er mest kjent for sine 12 år i Manchester United.

Han begynte karrieren i Sheffield Wednesday i 1902, var en kort tur innom Thornhill United, før han ble spiller for Barnsley i 1905. Han spilte to sesonger i Barnsley før han ble kjøpt for £200 av Manchester United i 1907.

Stacey debuterte 12. oktober 1907 borte mot Newcastle United. Han spilte 18 ligakamper sesongen 1907/08, og han vant ligaen med United. Den påfølgende sesongen spilte han 38 ligakamper, mest som høyreback. Denne sesongen vant han FA-cupen med Manchester United.

United vant igjen ligaen i 1911, og Stacey gikk bare glipp av to kamper. Han var spiller for Manchester United til første verdenskrigs slutt i 1919.

Engelske fotballspillere
Fotballspillere for Sheffield Wednesday FC
Fotballspillere for Barnsley FC
Fotballspillere for Manchester United FC
Personer fra Rotherham